**HANKIJA: SILLAMÄE LASTEAED HELEPUNASED PURJED**

**Ujula seadmete hooldus Sillamäe Lasteaias Helepunased Purjed**

**HANKEDOKUMENDID**

**2015**

**1. ÜLDANDMED**

* 1. Hankija: **Sillamäe Lasteaed Helepunased Purjed** registrikood 75012015, asukoht Sillamäe Geoloogia 18.
	2. Hankelepingu ese: Sillamäe lasteaia Helepunased Purjed ujula hooldus
	3. Hankedokumendid (edaspidi HD) avaldatakse Sillamäe linna veebilehel [www.sillamae.ee](http://www.sillamae.ee)
	4. Hankedokumentide sisu kohta saab täiendavat informatsiooni **Sillamäe Lasteaia Helepunased Purjed** asutusest, asukohaga:

1.4.1 Lasteaed Helepunased Purjed, Geoloogia 18

1.5. Vastutav isik: direktori asendaja Maarika Priske, telefon 39 72 117.

**2. HANKE KIRJELDUS**

2.1. Hanke objektiks on **Sillamäe Lasteaia Helepunased Purjed** ujula seadmete hooldus, eesmärgiks on tagada operatiivne hooldavate süsteemide ja seadmete energiasäästlik, eesmärgipärane ilma häireteta töötav süsteem.

2.2. Hooldustööde teostaja peab garanteerima ujulates kõigi süsteemide toimimise ning hooldustööde käigus tekkinud kõikvõimalikud kahjustused tuleb korrastada. Töid tuleb teostada olukorras kus hoone on pidevalt kasutuses.

2.3. Hooldustööde teostaja peab kontrollima hoone ohutust, et tagada jätkuvalt kasutajate

 ohutust nii hoone püsivuse, tuleohutuse kui ka tervisekaitse seisukohalt.

2.4. Ujula seadmete hooldus Sillamäe Lasteaias Helepunased Purjed

 teostab ajavahemikul: alates 01.01.2016.a kuni 31.12.2016.a.

2.5. Ujulate süsteemiga tutvumine kohapeal.

**3**. **PAKKUJATE KVALIFITSEERIMISE TINGIMUSED NING INFORMATSIOON JA NÕUTAVAD DOKUMENDID, MIS TULEB ESITADA KVALIFIKATSIOONI HINDAMISEKS**

**3.1. Pakkujale esitatavad üldised nõuded ja nõutavad dokumendid**

3.1.1.Pakkujal ja vahetul alltöövõtjal ei tohi esineda riigihangete seaduse (edaspidi RHS) §-s 38 nimetatud hankemenetlusest kõrvaldamise aluseid. Pakkuja peab esitama kirjaliku HD lisas 1 toodud vormi II kohase kinnituse selle kohta, et tema puhul ei esine RHS § 38 lg 1 p 1-4 ja § 38 lg 2 p 2 ja p 3 sätestatud hankemenetluse kõrvaldamise asjaolusid. Pakkuja esitab lisas 1 toodud vormi kohase kirjaliku kinnituse, et alltöövõtjatel puuduvad RHS §-s 38 lg 1 p 1-4 nimetatud hankemenetlusest kõrvaldamise alused või kinnituse alltöövõtjate puudumise kohta.

3.1.2.Pakkuja on nõuetekohaselt täitnud õigusaktidest tuleneva pakkuja enda elu- või asukoha riiklike maksude ning sotsiaalkindlustuse maksete tasumise kohustused. Pakkuja esitab Maksu- ja Tolliameti või pakkuja asukohariigi vastava pädevusega ametiasutuse vastavasisulise tõendi RHS § 38 lõike 1 punktis 4 nimetatud asjaolude puudumise kohta, kui neid andmeid ei ole hankijal võimalik kontrollida andmekogus olevate avalike andmete põhjal (tõend ei tohi olla vanem kui 30 päeva pakkumuse esitamise tähtpäevast arvates).

3.1.3.Pakkuja esitab volikirja juhul, kui pakkumusele alla kirjutanud isik või isikud ei ole registrikaardile kantud juhatuse liikmed, mis kinnitab, et allakirjutanud isik või isikud omavad volitusi pakkumusele allakirjutamiseks (HD lisa 1 vorm I).

3.1.4.Hankedokumentide täitmiseks kasutada kavatsetavate alltöövõtjate kohta esitab pakkuja alltöövõtjate nimed, registrikoodid, nende poolt teostatavate tööde loetelu.

3.2. Pakkujale esitatavad nõuded erialases ja äriregistris registreerimise kohta ja nõutavad dokumendid

3.2.1.Pakkuja, kes peab oma asukohamaa seaduste kohaselt olema registreeritud äriregistris, esitab registrikaardi väljatrüki. Eestis asuva äriühingu registreeritust kontrollib hankija iseseisvalt (tõendit ei pea esitama).

3.2.2.Pakkuja või pakkuja alltöövõtja peab olema nõuetekohaselt registreeritud erialases registris (Eestis Majandustegevuse registris (MTR)

**3.3. Pakkuja majanduslikule ja finantsseisundile esitatavad tingimused ja nõutavad dokumendid**

3.3.1.Pakkuja kogu majandustegevuse viimase kolme majandusaasta (2012-2014) netokäivete keskmine hankelepinguga seotud valdkonnas.

**4. PAKKUMUSE VORMISTAMISE KEEL**

 Pakkumus tuleb vormistada eesti keeles.

**5.** **PAKKUMUSE MAKSUMUSE VÄLJENDAMISE VIIS JA RAHAÜHIK**

5.1. Pakkumuse maksumus esitada eurodes.

5.2. Pakkumuse maksumus tuleb väljendada vastavalt HD lisas toodud hinnapakkumuse

 vormile (HD lisa 1 vorm IV).

**6.** **PAKKUMUSE JÕUSOLEKU TÄHTAEG**

 Pakkumus peab olema jõus 90 päeva jooksul alates pakkumuste esitamise tähtpäevast.

**7. PAKKUMUSE VORMISTAMINE JA ESITAMINE**

7.1. Pakkumus esitada kirjalikult kinnises pakendis, rakendades abinõusid, mis välistavad kahtluse pakendi võimalikust eelnevast avamisest.

7.2. Pakkumuse pakend esitada märgistatult. Märgistus peab sisaldama järgmisi andmeid:

* hankija nimi: Sillamäe Lasteaed Helepunased Purjed;
* hankija aadress: Geoloogia 18, 40233, Sillamäe;
* riigihanke nimetus: Ujula hooldus Sillamäe Lasteaias Helepunased Purjed
* pakkuja nimi, registrikood ja aadress (soovi korral ka sidevahendite andmed);

 tekst: “Mitte avada enne 17.12.2015.a kell 11.00“.

7.3. Kui pakend ei ole varustatud nõuetekohaselt andmetega, ei vastuta Hankija pakkumuse võimaliku sattumise eest valesse kohta ega pakkumuse enneaegse avamise eest.

7.4. Pakkumus esitada vastavalt HD tingimustele ja HD lisas toodud vormidele. Pakkumus tuleb esitada paberkandjal köidetuna. Kõik lehed peavad olema nummerdatud ja kinnitatud pakkuja esindaja allkirjaga. Parandused ja vahelekirjutused pakkumuse dokumentides ei ole lubatud.

7.5. Pakkumus peab olema koostatud järgnevalt esitatud struktuuri kohaselt: nõutud dokumendid vastavalt loetelule:

* tiitelleht;
* sisukord;
* HD punktis 2 nimetatud dokumendid nende nimetamise järjekorras;
* HD lisa 1 vormi IV kohane pakkumus;
* muu informatsioon, kui on.

7.6. Pakkumus tuleb esitada tähitult või käsipostiga aadressil: **Sillamäe Lasteaed Helepunased Purjed, Geoloogia 18, 40233**; kohaletoomisel esitada direktori või majandusjuhataja kabinetti.

7.7. HD punktis 8.6 nimetatud tähtajast hiljem saabunud pakkumusi arvesse ei võeta. Nende kohta väljastatakse tõend vastavalt HD punktile 8.7 ning pakkumus tagastatakse pakkujale avamata kujul.

**8. PAKKUMUSTE AVAMINE**

8.1. Pakkumuste avamise koht ja aeg: **Sillamäe Lasteaed Helepunased Purjed, Geoloogia 18**.

8.2. Pakkumuste avamisel avatakse pakkumused, mis on esitatud õigeaegselt, mida ei ole tagasi võetud ja mida ei ole avatud enne HD punktis 8.6. nimetatud tähtaega (puuduvad eelnevad avamisjäljed).

8.3. Pakkujal või tema esindajal on õigus osaleda pakkumuste avamisel. Pakkuja esindaja peab olema võimeline tõendama esindusõigust. Pakkumuste avamisel osalejate nimed kantakse pakkumuste avamise protokolli.

8.4. Pakkumuste avamisel tehakse teatavaks pakkujate nimed, registrikoodid ja esitatud pakkumuste maksumused ning kontrollitakse esitatud dokumentide vastavust hankedokumentides nõutud loetelule. Pakkumuste avamise kohta koostatakse pakkumuste avamise protokoll, mille koopia saadetakse kõigile pakkujatele kolme tööpäeva jooksul või RHS § 54 lg 4 alustel.

8.5. Pakkumusi, mis on avatud enne HD punktis 8.6 nimetatud tähtaega (avamisjälgedega pakkumused) ja pakkumusi, mis on tagasi võetud, ei võeta arvesse ning nende kohta tehakse protokolli vastav märge.

**9. PAKKUJATE KVALIFIKATSIOONI KONTROLLIMINE**

9.1. Hankija kontrollib pakkujate kvalifikatsiooni vastavalt seaduse ja HD sätetele.

9.2. Hankija kõrvaldab pakkuja pakkumuselt igal ajal, kui selgub, et kvalifitseeritud pakkuja lakkab vastamast pakkujale seaduse või hankedokumentidega esitatud nõuetele.

9.3. Pakkumused, mille esitanud pakkujaid ei kvalifitseeritud, ei kuulu edasisele

 hindamisele.

## 10. PAKKUMUSTE VASTAVUSE KONTROLL JA VASTAVAKS TUNNISTAMINE

10.1. Hankija kontrollib esitatud pakkumuste vastavust HD-s esitatud tingimustele.

10.2. Pakkumus tunnistatakse vastavaks, kui see on kooskõlas kõikide HD-s esitatud tingimustega.

10.3.Hankija võib pakkumuse tunnistada vastavaks, kui selles ei esine sisulisi kõrvalekaldumisi HD-s esitatud tingimustest.

10.4.Hankija lükkab pakkumuse tagasi, kui pakkumus ei vasta HD-s esitatud tingimustele.

## 11. KÕIKIDE PAKKUMUSTE TAGASILÜKKAMINE

11.1.Hankijal on õigus kõik pakkumused tagasi lükata kui kõigi vastavaks tunnistatud pakkumuste maksumused ületavad hankelepingu eeldatavat maksumust.

11.2.Kõik pakkumused lükatakse tagasi, kui ükski pakkumus ei ole tunnistatud vastavaks.

11.3.Teade kõikide pakkumuste tagasilükkamise kohta edastatakse kohe kõigile pakkujatele, kellele hankedokumendid väljastati. Hankija peab igale pakkujale tema nõudel teatama kõikide pakkumuste tagasilükkamise alused.

**12. PAKKUMUSTE VÕRDLEMINE JA HINDAMINE**

12.1.Hankija võrdleb ja hindab kõiki pakkumusi, mida ei ole tagasi lükatud.

12.2.Hankija võrdleb ja hindab pakkumusi pakkumuse maksumuse järgi ja kvalifitseeritud spetsialiste olemasolu, kelle töökogemus on vähemalt 5.a. ujulate seadmete paigaldamise ja hooldustöödega seotud.

**13. HANKELEPINGU SÕLMIMISE TINGIMUSED**

13.1.Hankeleping sõlmitakse edukaks tunnistatud pakkujaga.

13.2.Hankelepingu kehtivuse periood: 01.01.2016.a – 31.12.2016.a.

13.3.Maksetingimused: arveldamine toimub tööde vastuvõtu akti alusel osutatud teenuste eest. Pakkuja (edaspidi Täitja) esitab selles aktis kokkulepitud summas arve, mille Hankija (edaspidi Tellija) tasub kuu viimaseks kuupäevaks.

13.4.Tellija ei rakenda ettemaksu.

13.5.Tellijal on õigus ühepoolselt vähendada kohustuste võtmist, finantseerimist ja kasutada võimalust peatada või lõpetada lepingu kehtivus, kui lasteaedade eelarves puuduvad vajalikud rahalised vahendid. Tellijal on õigus ühepoolselt lõpetada leping ühe Poole likvideerimisel, pankroti väljakuulutamisel või muudel Lepingus ja seaduses sätestatud alustel. Tellija teatab sellest Täitjale kirjalikult ette vähemalt 30 kalendripäeva.

Maarika Priske

Sillamäe Lasteaed Helepunased Purjed

Direktori asendaja

# Lisa 1. Pakkumusvormid

# lisa 1 vorm I. Volikiri

* Riigihange: **Ujula seadmete hooldus Sillamäe Lasteaias Helepunased Purjed**

Pakkuja nimi:

Käesolevaga volitab \_\_\_\_\_\_\_\_\_\_\_ (pakkuja nimi) \_\_\_\_\_\_\_\_\_\_\_\_\_\_\_\_\_\_\_\_ (volitaja nimi ja ametikoht) isikus \_\_\_\_\_\_\_\_\_\_\_\_\_\_\_\_\_ (volitatava nimi, ametikoht) olema pakkuja ametlik esindaja ja allkirjastama pakkumust ülalnimetatud riigihankele.

Volitatava allkirjanäidis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Volikiri on ilma edasivolitamise õiguseta.

Volikiri kehtib kuni \_\_\_\_\_\_\_\_\_\_\_\_\_\_\_\_

Kuupäev: \_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ (volitaja allkiri)

\_\_\_\_\_\_\_\_\_\_\_\_\_\_\_\_\_\_\_\_ (volitaja nimi ja ametikoht)

lisa 1. vorm II. **Pakkuja kinnitus**

Hankija nimi: **SILLAMÄE LASTEAED HELEPUNASED PURJED**

Riigihange: **Ujula seadmete hooldus Sillamäe Lasteaias Helepunased Purjed**

Pakkuja nimi:

1. Käesolevaga kinnitame, et meil ja meie vahetutel alltöövõtjatel (olemasolu korral) ei esine RHS § 38 lg 1 p 1-4 ja § 38 lg 2 p 2 ja p 3 sätestatud hankemenetluse kõrvaldamise asjaolusid. Kinnitame, et vastame täielikult hankedokumentides esitatud kvalifitseerimistingimustele ning meil on kõik võimalused ja vahendid eelnimetatud riigihanke teostamiseks.
2. Kinnitame, et oleme tutvunud hankedokumentidega ning nende lisadega ja kinnitame, et nõustume täielikult hankija esitatud tingimustega.
3. Pakume ennast teostama eelnimetatud riigihanget ning nõustume kõrvaldama kõik puudused nende esinemise korral, lähtudes esitatud kvaliteedinõuetest.
4. Kinnitame, et kõik käesolevale pakkumusele lisatud dokumendid moodustavad meie pakkumuse osa.
5. Kinnitame, et lisatud hinnapakkumus on nõuetekohaselt täidetud. Saame aru, et hinnapakkumuse mittenõuetekohase täitmise puhul lükatakse meie pakkumus tagasi kui hankedokumentidele mittevastav.
6. Käesolev pakkumus on jõus 90 päeva, alates pakkumuse esitamise tähtpäevast.
7. Mõistame, et hankija ei ole seotud kohustusega aktsepteerida temale laekunud madalaima hinnaga pakkumust. Aktsepteerime hankija õigust lükata tagasi kõik pakkumused hankedokumentides kirjeldatud juhtudel.
8. Kinnitame, et meile on antud võimalus saada täiendavat informatsiooni hankedokumentide sisu kohta ja tutvuda objektiga.

Kuupäev: \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(allkiri) (esindaja nimi) (amet)

Volitatud sellele pakkumusele alla kirjutama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nimel

lisa 1 vorm III. **Majandustegevuse netokäive**

**Pakkuja viimase kolme majandusaasta (2012-2014) netokäive ujula**

**hooldustöödega seotud valdkonnas**

Hankija nimi: **SILLAMÄE LASTEAED HELEPUNASED PURJED**

Riigihange: **Ujula seadmete hooldus Sillamäe Lasteaias Helepunased Purjed**

Pakkuja nimi:

Käesolevaga kinnitame, et meie viimase kolme majandusaasta (2012-2014) netokäeve:

|  |  |
| --- | --- |
| **Pakkuja nimi** | Majandustegevuse netokäive  |
|  | **2012.a.** | **2013.a.** | **2014.a.** | **2012-2014****aasta kokku** |
|  |  |  |  |  |
|  |  |  |  |  |
| **KOKKU** |  |  |  |  |

Kuupäev: \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(allkiri) (esindaja nimi) (amet)

Volitatud sellele pakkumusele alla kirjutama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nimel

lisa 1 vorm IV**. Pakkumuse maksumus**

Pakkumuse maksumuse tabel (tingimusel, et materjalid ja seadmed hangib pakkuja).

**Hankija nimi:** **SILLAMÄE LASTEAED HELEPUNASED PURJED**

Riigihange: **Ujula seadmete hooldus Sillamäe Lasteaias Helepunased Purjed**

Pakkuja nimi:

Pakkumuse maksumus on esitatud, arvestades riigihanke esemete tehnilist kirjeldust järgmise struktuuri ja mahuga:

1. Tasu seadmete tehnilise hoolde ja remondi eest toimub faktiiliselt kulutatud aja eest, tarifiga ........ euro tund töötaja kohta. Arveüksikuna võtakse arvesse 15 minutit.
2. Üheaegse väljakutse puhul jaotatakse transpordikulud iga nelja lasteaia vahel võrdselt.

Märkus: Pakkumuse hind sisaldab ka need kulud, mis ei ole otseselt kirjeldatud hankedokumentides ega näidatud hinnapakkumuses, kuid mille tegemine on tavaliselt vajalik hankija eesmärgi saavutamiseks. Kõik sellised tööd oleme nõus teostama ilma pakkumuse hinda muutmata

Märkused:\_\_\_\_\_\_\_\_\_\_\_\_\_\_\_\_\_\_\_\_\_\_\_

Kuupäev:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pakkuja nimi ja andmed:\_\_\_\_\_\_\_\_\_\_\_\_\_\_\_\_\_\_\_\_\_\_

Esindaja allkiri:\_\_\_\_\_\_\_\_\_\_\_\_\_\_\_\_\_\_\_\_\_